Mening qizim

Mening qizim () – 1991-yilda rejissyor Howard Zieff tomonidan suratga olingan AQSh romantik komediya-drama filmi. Uning ssenariysi Laurice Elehwany tomonidan yozilgan, filmda bosh rollarni Den Aykroyd, Jamie Lee Curtis, Macaulay  Culkin va Anna Chlumskiy ijro etgan. Film 1972-yilning yozida Pensilvaniya shtati Madison shahrida yashovchi 11 yoshli qiz haqida hikoya qiladi. Filmning nomi 1964-yilda The Temptationsning xuddi shu nomdagi klassik qoʻshigʻidan ilhomlanib nomlangan, ushbu musiqa filmning yakunida ham aks ettirilgan. Filmga asoslangan kitob Patrisiya Germes tomonidan yozilgan. Film 17 million dollarlik byudjetda 121 million dollar daromad koʻrdi. Mening qizim 2 filmi esa 1994-yilda namoyish etilgan.

Syujeti 
Vada Sultenfuss – 1972-yil Pensilvaniya shtatining Madison shahrida yashovchi 11 yoshli qiz. Uning otasi Garri Sultenfuss shaharda dafn marosimlarni boshqarardi. Qizchaning tarbiyasi uni gipoxondriyadan aziyat chekishiga va oʻlimga boʻlgan obsessiyasini rivojlanishiga olib keladi, otasi buni tushunolmaydi. Shuningdek, ular bilan birga yashaydigan „Gramoo“, buvisiningg aqldan oza boshlashi Vadaning tashvishlarini kuchaytiradi. Uning amakisi Fil esa yaqin joyda yashardi va ularga tez-tez yordam berib turardi.

Vada oʻzining yoshidagi „hammaga“ allergiyasi bor, ammo oʻziga xos boʻlgan bola Thomas J. Senett bilan yaqin doʻst edi. Boshqa qizlar ularni shunchaki doʻstligiga ishonishmasdi. Vada doktorga tashrif buyurganida, Thomas J. Vadaning yonida boʻlib, u kasal emasligini aytib, yupatardi. Thomas J. unga juda mehribon edi, ammo Vada bunga javoban unga qoʻpol muomalada boʻlardi.

Rollarda 

 Dan Aykroyd Harri Sultenfuss rolida
 Jamie Lee Curtis Shelly DeVoto rolida
 Thomas J. Sennett rolida Macaulay Culkin
 Anna Chlumsky Vada Margaret Sultenfuss rolida
 Richard Masur Phil Sultenfuss rolida
 Griffin Dunne janob Jake Bixler rolida
 Ann Nelson Gramoo Sultenfuss rolida
 Anthony R. Jones Arthur rolida

Suratga olish jarayonlari 
Laurice Elehwany tomonidan yozilgan ssenariy dastlab Born Jaundiced deb nomlangan va 1990-yil iyul oyida Imagine Entertainment tomonidan sotib olingan. 1990-yil 24-avgustda Daily Variety jurnalida ushbu ssenariy I Am Woman deb qayta nomlangan, biroq keyinchalik 1991-yilning bahorida Mening qizim yakuniy nomiga oʻzgartirilgan. Elehwany Madisonning xayoliy muhitini oʻzi oʻsgan Pensilvaniya janubi-gʻarbiy qismidagi kichik shaharlarga asoslagan.

Mening qizim filmi 1991-yil sentyabr oyida Amerika Kinofilmlar Assotsiatsiyasiga (MPAA) taqdim etilganida, PG-13 deb baholandi. Oʻsha oyning oxirida film prodyuserlari filmni PG reytingiga qayta tasniflash uchun apellyatsiyani qoʻlga kiritishdi.

Namoyish etilishi 
Mening qizim filmi ilk bor 1991-yil 27-noyabrda ommaga taqdim etildi.

Tanqidiy javob 
Film oʻn oltita sharhga koʻra Rotten Tomatoes boʻyicha 52% ballga ega boʻldi. Saytning konsensusida shunday deyilgan: „Mening qizim filmining hikoyasi juda yoqimli va bir nechta ajoyib yosh qahramonlarga ega, ammo uning tajovuzkorona tugashi asosan salbiy tanqidlarga sabab boʻlgan“. Roger Ebert filmga 4 yulduzdan 3,5 yulduz qoʻyib, shunday deb yozgan edi: Bu filmning goʻzalligi uning toʻgʻriligida. Baʼzi zerikarli sahnalar bor, lekin oʻziga xos va taʼsirli sahnalar ham mavjud, „uning yuragi“ toʻgʻri joyda. Entertainment Weekly xodimi Owen Gleiberman Chlumskiyning filmdagi ijrosini yuqori baholadi, biroq „filmda jasur, ziddiyatli bolaning hayotida oʻzining yoshiga nisbatan koʻp narsani zimmasiga oladigan bir ogʻirlik bor: U oʻz his-tuygʻulariga qarshi turishi kerak. Mening qizimda baʼzi yoqimli, kulgili lahzalar bor, ammo u chigal, tushunarsiz manzarasida namoyon boʻlgan“ deya fikr bildirdi.

Teatr kassalarida 
Mening Qizim filmi umumiy 12 391 783 dollar bilan ikkinchi oʻrinni egalladi, mahalliy kassada 59 489 799 dollar, xalqaro miqyosda esa 62 million dollar, butun dunyo boʻylab 121 489 7 99 dollar daromad koʻrdi.

Musiqasi 
Filmning soundtrekida „Wedding Bell Blues“ (The 5th Dimension), „If You Donʼt Know Me By Now“ (Harold Melvin & the Blue Notes), „Bad Moon Rising“ (Creedence Clearwater Revival), „Good Lovingʼ“ (The Rascals) va „Saturday in the Park“ (Chikago) nomli qoʻshiqlar mavjud. Vada xafa boʻlgan vaqtda, quloqlarini toʻsib, „Do Wah Diddy Diddy“ qoʻshigʻini kuylardi. Qoʻshiqning Manfred Mann versiyasi ham soundtrek albomiga kiritilgan. Bundan tashqari, Vada va Thomas J. „The Name Game“ oʻynashardi va birga „Witch Doctor“ ni kuylardilar, Vadaning yotoqxonasining devorida Broadway musiqasining „Hair“, „Karpenters“ va „Donny Osmond“ posterlari bor edi.

Sertifikatlari

Manbalar

Havolalar 
 
 
 
 
Columbia Pictures filmlari
1991-yil filmlari
AQSh filmlari
1972-yil filmlari
Komediya filmlar